Aquarama

Aquarama eller Aquarama Kristiansand er et bade- og svømmeanlegg, idrettssenter, aktivitets- og helsesenter i Kristiansand. Anlegget åpnet 22. mars 2013. Anlegget ligger i sentrum av Kristiansand, nær sjøen. Bygget er et såkalt OPS-prosjekt (Offentlig Privat Samarbeid) og kostet ca. 700 millioner å bygge med samlet areal på ca. 40 000 kvm. Aquarama er også hjemmebanen til håndballklubben Kristiansand Topphåndball. Oppføring av bygget Planlegging Før Aquarama tok form var det planlagt et aktivitetsanlegg som het Akvaranten. Der var også Kilden teater- og konserthus en del av planene. Dette ble vedtatt i 2005, men det viste seg at anlegget ble for dyrt. Både kommunen og private investorer vendte det ryggen i 2007, og planene måtte bearbeides for å få lønnsomhet . Reguleringsplanen og bygningen av Aquarama på Marinetomta ved Bystranda midt i sentrum, ble vedtatt av bystyret i Kristiansand 25. november 2009, med 33 mot 20 stemmer, etter lang strid, blant annet har flere ment at bygget vil bli for dominerende . Bygget ville etter planen stå ferdig ferdig 1. januar 2013. Senere endret til 1. februar 2013 ifølge handingsprogrammet. Størrelsen på anlegget ble vesentlig større enn det som var gjeldende reguleringsplan. Den nye reguleringsplanen ga en økning fra 16 000 m² til 28 000 m² BRA (eks kjeller og tekniske rom). Idag er samlet areal satt til ca. 36 000, 40 000, 41 000 m² ifølge ulike kilder eller 43000 kvm. Kostnadsrammen var 1 milliard , og kostnaden for badeanlegget var estimert til 375 millioner kroner . Kostnaden for hotelldelen 300 millioner kroner . Aquarama kostet ca. 700 millioner kroner. På grunn av private interesser i anlegget kan bygget gå glipp av støtte i form av spillemidler på 25 millioner kroner etter en melding fra kulturdepartementet. Eierskap og drift Anlegget er et såkalt OPS-prosjekt (Offentlig Privat Samarbeid). Kristiansand kommune utlyste i 2008 en konkurranse om å bygge, eie og drive tjenestetilbudet i 60 + 20 år. Kruse Smith Eiendom og BRG Eiendom vant denne og opprettet selskapet Aquarama Kristiansand AS. Selskapet eies i dag 100% av BRG Eiendom AS, etter at Kruse Smith Invest AS solgte seg ut i 2022. Kommunen er en «betydelig leietaker gjennom en langsiktig leieavtale som omfatter store deler av anlegget». Kristiansand kommune eier idrettshall, bade- og svømmeanlegg mens Aquarama Kristiansand AS eier de andre arealene. Aquarama Kristiansand AS står for risiko ved underskudd og kommunen tar 40 % ved overskudd. Kommunens kjøp av tjenester omfatter: Disponering av idrettshallen hele døgnet hele året Kjøper skolesvømming for alle grunnskoler i Kristiansandsregionen og de videregående skolene i Kristiansand (med en definert tid og andel av badet) Kjøper definert kapasitet til svømmeidretten Kjøper definert tid i varmtvannsbassenget til helsetjenester Byggearbeid Alle bygningsmessige arbeider ble utført av selskapet AF Aquarama DA, som er eid 50/50 av BRG Entreprenør AS og Kruse Smith Entreprenør AS. Anlegget var planlagt ferdig våren 2013 og etter planen (2011) skulle dørene åpnes 22. mars 2013. Hotellet er planlagt ferdigstilt høsten 2013. Byggeleder var Frode Veåsen Karlsen . August 2010: den gamle svømmehallen revet. November 2010: byggingen startet. 21. februar 2011: Gimlehallen, en erstatter for den revne svømmehallen, åpner. 16. november 2011: byggeprosjektet oppgis være i rute og ikke over budsjett. Mars 2012: 50 meters bassenget fylt med vann. 4. juli 2012: første del av nytt uteområde mot bystranda ferdigstilt. 18. januar: begynt å fylle 50 meters bassenget med vann igjen for åpningen.. På samme tid ble badeanleggdelen rengjort. 4. april 2013: i sluttfasen reagerte arbeidstilsynet på brudd på arbeidsmiljøloven . 21. februar 2013: var det en vannlekkasje i Aquarama og brannvesenet ble tilkalt. Ifølge avisens kilder rakk vannet til ankelen nede i kjelleren. 22. mars 2013 kl 12.00-20:00: Offisiell åpning av anlegget, anlegget hadde et besøkstall på ca. 4000 i løpet av de første tre dagene . Fasiliteter Planlegges med: Svømme- og badeanlegg Idrettshall Treningsenter Hotel Parkeringshus Restaurant Spaavdeling Næringsvirksomheter Svømme- og badeanlegg Svømme- og badeanlegget har en kapasitet på ca. 1000 personer på samme tid. Idrettsbasseng 25 x 50 meters svømmebasseng tilrettelagt for konkurranser i svømming. Ti baner og rommer 4 millioner liter vann . Det store bassenget kan deles inn i tre deler med heve- og senkebroer . Tribuneplasser, 200 plasser nede og 500 oppe . Oppropsareal og sekretariatrom . Ifølge BRG Norge var svømmeanlegget tilrettelagt for internasjonale konkurranser i svømming. Etter ferdigstilling viste det seg at anlegget var noen meter for lite for å tilfredsstille kravene for dette . Terapibasseng Varmtvannsbasseng på 12,5 x 8 meter med motstrøm. Massasjedyser Individuelle garderober Ligger i andre etasje med egen inngang. Barne- og familieavdelingen Et lite lekebasseng med sklie og fontener: 34 grader, 20–30 cm dypt . Barnebasseng 31 grader og dybde 60 – 90 cm . Boblebad, 38 grader Strømkanal dybde 1,2 meter og sittesone . Bølgebasseng, diameter 10 meter og dybde 1,35 meter . Klatrebasseng . Sklie med landingsbasseng . Velværeavdelingen Velværebasseng 34 grader med sitte og liggebenker, motstrømsanlegg og vannmassasje . Dampbad 48 grader . Kaldkulp 10 grader og varmkulp 38 grader . Utebasseng 34 grader . Helsebad, 12,5 x 8,5 meter (med hevet vannflate for god adkomst, selvbetjent heis for de svakere, kran fra garderober for de svakeste, ny garderobeløsning ). Annet Surfebasseng/surfebølge, "Flowrider" . 11 100 kvadratmeter. Stupeanlegg Eget stupeanlegg med stupehøyde på: 1-meters sviktbrett, tre stykker 3-meters sviktbrett, tre stykker 3-meters plattform 5-meters plattform 7,5-meters plattform 10-meters plattform.. Dybde 2 til 5 meter og temperatur 27 grader . Størrelse 50 x 25 meter . Idrettshall Publikumskapasitet på 1700 tilskuere med to håndballbaner på tilsammen 2000 kvm. Totalt areal 3600 kvm . Klatrevegg i vestibylen Ifølge Norges håndballforbund er hallen ikke stor nok for A-landskamper i håndball. Helsesenter Treningssenter Treningssenteret ligger i tredje etasje og er på 1300 kvadratmeter. Det har tre gruppetreningssarealer (sykkel, møller og gruppetrening) og et stort egentreningsareal. Garderober med dusj og bastu. Barnerom. Treningssenteret var planlagt å være på ca. 1200 kvadratmeter. Det var ambisjoner om at treningssenteret skulle ha ulike soner for ulike brukergrupper, saler for dans, aerobic og lignende aktiveter. Spaavdeling Anlegget vil ha en separat spaavdeling, med tørr- og våtspa . Næringsvirksomheter Det er planlagt at det skal bygges kontorarealer i forbindelse med Aquarama. Det vil blant annet være i form av et helsesenter . I tillegg på hotellet på 12 000 kvadratmeter (6 etasjer) er det en bygningsdel på 9 000 kvadratmeter (fem etasjer) med næringslokaler. Kommunen ønsket at næringsvirksomheten der skulle være innen helse. I dette bygget på fem etasjer eier Vest-Agder fylkeskommune en mindre treningshall i andre etasje. Hotell Hotellet Scandic Kristiansand Bystranda drives av Scandic og er Sørlandets største hotell. Planlagt 229 rom, (totalt 814 senger ) av disse 174 standardrom, 53 eksklusive rom, en juniorsuite og 23 rom tilrettelagt funksjonshemmede. 6 etasjer og 12 000 kvadratmeter 1 restaurant og 1 bar Konferansesal med 500 sitteplasser. Seks etasjer og 11 500 kvm . Parkering 200 parkeringsplasser i et parkeringsanlegg med tilknytting til Aquarama. Det er 280 sykkelplasser i bygget og 160 sykkelplasser ved bystranda. Parkeringsanlegget ligger under hotelldelen, og herfra kan man komme direkte opp i Aquarama med heis eller trapp.. Et areal på 6 800 kvm . Uteområder Uteområder har gressplen, beplantning, to sandvolleybaner og oppholdsarealer . Bystranda er ei offentlig badestrand, like sør for Aquarama. Den langgrunne sandstranda består av påfylt finkornet sand og har betegnelsen Blått Flagg. Se også Svømmehaller i Kristiansand Etikette i svømmeanlegg Referanser Eksterne lenker Offisielt nettsted Aquarama på Facebook Aquarama på Instagram Videosnutt som viser Aquarama ta form i byggefasen Kristiansand kommune - Aquarama BRG: Prosjektinformasjon Arkivert 1. oktober 2015 hos Wayback Machine.